बिहार में पर्यटन
वैशाली जैन धर्मावलंबियों के लिए भी काफी महत्‍वपूर्ण है। यहीं पर 599 ईसापूर्व में जैन धर्म के 24वें तीर्थंकर भगवान महावीर का जन्‍म वसोकुंड में हुआ था। ज्ञात्रिककुल में जन्मे भगवान महावीर यहाँ 22 वर्ष की उम्र तक रहे थे। इस तरह वैशाली भारत के दो महत्‍वपूर्ण धर्मों का केंद्र था। बौद्ध तथा जैन धर्मों के अनुयायियों के अलावा ऐतिहासिक पर्यटन में दिलचस्‍पी रखने वाले लोगों के लिए भी वैशाली महत्‍वपूर्ण है। वैशाली की भूमि न केवल ऐतिहासिक रूप से समृद्ध है वरन कला और संस्‍कृति के दृष्टिकोण से भी काफी धनी है। वैशाली जिले के चेचर (श्वेतपुर) से प्राप्त प्राचीन मूर्तियाँ तथा सिक्के पुरातात्विक महत्त्व के हैं।
रघुवीर सिंह (महाराज कुमार)
मध्यभारत में सीतामऊ राज्य के पूर्व महाराजा सर रामसिंह के ज्येष्ठ पुत्र महाराजकुमार डॉ॰ रघुबीरसिंह का जन्म 23 फरवरी, 1908 ई0 को सीतामऊ रियासत की आपातकालीन राजधानी गाँव लदूना के राजमहल में हुआ था। वर्तमान में यह स्थान मध्य प्रदेश के मन्दसौर जिले में स्थित है। उनकी प्रारम्भिक शिक्षा घर पर ही हुई। मिडिल की पढ़ाई के लिए उन्होंने सीतामऊ में स्थित श्रीराम हाईस्कूल में प्रवेश लिया। इसके पश्चात 1920 ई0 में डेली कालेज, इन्दौर में प्रवेश लिया किन्तु कुछ समय में अस्वस्थता के कारण उन्हें वापस लौटना पड़ा। हाईस्कूल की परीक्षा मुंबई विश्वविद्यालय, बडोदरा से 1924 ई0 में तथा इन्टरमीडिएट की परीक्षा 1926 ई0 में प्रायवेट विद्यार्थी के रूप में पास की। तदनन्तर इन्होंने 2 वर्ष तक श्रीराम हाईस्कूल, सीतामऊ में अध्यापन का कार्य भी किया। 1928 ई0 में बी.ए. की परीक्षा शिक्षक-विद्यार्थी के रूप में पास की। इसके पश्चात होलकर कालेज, इन्दौर में अध्ययन किया और 1930 ई0 में एल.एल.बी. की उपाधि आगरा विश्वविद्यालय से प्राप्त की।